### 11.    Beslutning om at igangsætte lokalplan for erhvervsområde, Hovvejen 2, Kalundborg

**Åbent**

Sagsnr.: 326-2021-17941       J.nr.: 01.02.05           Dokumentnr.:
326-2021-116896

**Sagstype**

Beslutning.

**Resume og sagens baggrund**

En investor, som ønsker at etablere virksomhed i Kalundborg,
anmoder om, at kommunen igangsætter udarbejdelsen af et forslag til lokalplan
for erhvervsområde på ejendommen Hovvejen 2, 4400 Kalundborg. Området ligger
inden for kommuneplanens rammeområde K05.E05, der er udlagt til erhvervsområde
med butikker med særligt pladskrævende varer, let industri og håndværk, kontor
og serviceerhverv inden for miljøklasse 1-3.

**Indstillinger**

Chefen for Plan, Byg og Miljø indstiller, at arbejdet med at
udarbejde forslag til lokalplan, med tilhørende screening for miljøvurdering af
planen, igangsættes.

**Behandling**

Teknik- og Miljøudvalget.

**Sagsfremstilling**

*Anmodning*

Pilegaarden Consult anmoder på vegne af WJ Ejendom og med
fuldmagt fra ejer om at igangsætte udarbejdelsen af en lokalplan for
erhvervsområde på ejendommen matr.nr.75 æm, [adresse], Hovvejen 2,
Kalundborg øst (Bilag 1). Området skal anvendes til butikker for særligt
pladskrævende varer, let industri og håndværk, kontor og serviceerhverv inden
for miljøklasse 1-3, i overensstemmelse med kommuneplanens rammebestemmelse for
området. Som en del af projektet indgår en ny overkørsel til [adresse], jf.
bilag 3, og ansøger har ladet udarbejde et trafiknotat, der vurderer på
trafiksikkerhed og -afvikling mv., se nedenfor.

Ansøger ønsker at placere bygningsmassen som vist på
skitseret situationsplan, jf. bilag 3, med størst mulig orientering af facader
mod Hovvejen og [adresse]. Bygningsmassen er planlagt som traditionelt
erhvervsbyggeri med porte til varemodtagelse og med en maksimal tilladt
bygningshøjde på 8,5 m, eksklusiv teknisk udstyr.

*Planforhold - Kommuneplanen*

Området er udlagt som erhvervsområde i kommuneplanen, jf.
rammeområde K05.E05. Af rammebestemmelsen for området fremgår det, at bebyggelsesprocenten
må være max 50. Det betyder, at der er mulighed for ca. 8300 m2
bebyggelse.

Jenny Mortensen giver mulighed for at etablere op til
4.900 bruttoetagemeter butikker med særligt pladskrævende varegrupper, hvor den
maksimale butiksstørrelse må udgøre 3.000 bruttoetagemeter. For butikker, der
forhandler tømmer og byggematerialer kan der etableres et særligt afsnit med et
butiksareal på op til 2.000 m2 med varer, der ikke er særlig
pladskrævende, men som anvendes i forbindelse med tømmer og byggematerialer.

Virksomhederne skal så vidt muligt fremtræde som en homogen
og sluttet bebyggelse, hvor maksimal bygningshøjde er 8,5 meter med mulighed
for større bygningshøjde, jf. de generelle rammebestemmelser.

Ubebyggede arealer skal ved beplantning, befæstelse eller
lignende gives et ordentligt udseende og må ikke anvendes til oplag. Der skal
etableres plantebælter mod eksisterende boligbebyggelse.

*Trafikforhold*

Projektudvikler ønsker at etablere vejadgang til [adresse]
med en placering af ind- og udkørsel så tæt på krydset Hovvejen/Slagelsevej som
muligt i forhold til nuværende og kommende trafik.

Joachim Holst har udarbejdet et notat, der
vurderer på trafiktilslutning til [adresse] (Bilag 4). På baggrund af
trafikberegninger og eksisterende trafikmålinger på [adresse] vurderes det,
at trafikken til og fra området ikke giver anledning til problemer med
afvikling af trafikken i krydset Hovvejen/Slagelsevej, eller ved en ny
adgangsvej til området. For at opretholde en god trafiksikkerhed, anmoder
projektudvikler om at etablere et midterhelle på [adresse] til venstresving,
jf. bilag 4. Bjarne Schou vil kunne mindske risikoen for kollision, sikre
større sikkerhed for at gående kan krydse [adresse] samt at bilernes fart
dæmpes.

*Støj*

Projektudvikler vil placere bebyggelsen således, at der både
skærmes for den eksisterende trafikstøj fra [adresse], og at støj fra
vareindlevering mv. vil ske inden for bygningernes omkrans.

*Lokalplanlægning*

Når en udstykning eller
byggearbejde er i overensstemmelse med kommuneplanen, er det i henhold til
planloven kommunalbestyrelsens pligt snarest
at udarbejde et forslag til lokalplan og derefter fremme sagen mest muligt.
Kommunalbestyrelsen kan forlange, at udstykkeren eller bygherren yder kommunen
bistand til planens udarbejdelse.

*Administrationen anbefaler*

Administrationen
anbefaler, at arbejdet med at udarbejde en lokalplan inden for kommuneplanens
rammebestemmelse igangsættes, og at administrationen går i dialog med ansøger
om den nærmere udformning af området.

Administrationen
anbefaler, at en lokalplan særligt har fokus på:

-
at indretning og
udformning af området tager hensyn til overgangen mellem industriområde og
boligområde

-
trafikforhold og
adgang til området

-
friarealer og
beplantning

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1 - Oversigtskort, [adresse] |
| Bilag 2 - Kort med kommuneplanrammer samt rammebestemmelse | 326-2021-126772 |
| Bilag 3 - Principskitse for situationsplan | fra ansøger | 326-2021-125646 |
| Bilag 4 - Trafiknotat, vurdering af potentiel vejtilslutning, fra ansøger | 326-2021-125647 |